Երբ 1998 թվականին, համալսարանական ուսանողության հետ նախընտրական հանդիպման ժամանակ ուսանողները հարց տվեցին նախագահի թեկնածու Ռոբերտ Քոչարյանին` կառավարման համակարգ երիտասարդների ներգրավման մասին, վերջինս պարզապես խնդրեց ոտքի կանգնել իր օգնականներին, և դրանից հետո դահլիճը ծափահարեց: Ղեկավարման տարիներին նախագահ Ռոբերտ Քոչարյանի հանդիպումները երիտասարդության հետ կրում էին պարբերական բնույթ: Իսկ այդ հանդիպումներն այնքան անկեղծ ու անմիջական էին ընթանում, որ դրանցից մեկի ժամանակ ուսանողը չխորշեց նախագահի ժամացույցը խնդրել` որպես նվեր: